(1)

l-Anness I huwa kkoreġut kif ġej: (a) il-punt M.1 huwa kkoreġut kif ġej: (i) il-punt (3)(ii)(b) huwa sostitwit b’dan li ġej: “(b) l-awtorità responsabbli għas-sorveljanza tal-organizzazzjoni li tiġġestixxi l-kontinwità tal-ajrunavigabbiltà tal-inġenju tal-ajru jew li magħha s-sid ikun ikkonkluda kuntratt limitat skont il-punt (i)(3) tal-punt M.A.201.”; (ii) jiżdied il-punt (4): “4. għas-sorveljanza tal-organizzazzjoni ta’ ġestjoni tal-kontinwità tal-ajrunavigabbiltà kif speċifikata fis-Sottoparti G tat-Taqsima A ta’ dan l-Anness (Parti-M): (i) l-awtorità maħtura mill-Istat Membru fejn il-post ewlieni tan-negozju tal-organizzazzjoni hu lokalizzat jekk l-approvazzjoni mhix inkluża fiċ-ċertifikat tal-operatur tal-ajru; (ii) l-awtorità maħtura mill-Istat Membru tal-operatur jekk l-approvazzjoni hi inkluża f’ċertifikat tal-operatur tal-ajru; (iii) l-Aġenzija jekk l-organizzazzjoni hi lokalizzata f’pajjiż terz.”; (b) il-punt M.A.201 huwa kkoreġut kif ġej: (i) il-punti (e), (f), (g) u (h) u (i) huma sostitwiti b’dan li ġej: “(e) Fil-każ ta’ inġenji tal-ajru użati minn trasportaturi tal-ajru li ngħataw il-liċenzja skont ir-Regolament (KE) Nru 1008/2008 (*1), l-operatur għandu jkun responsabbli għall-kontinwità tal-ajrunavigabbiltà tal-inġenji tal-ajru li jopera u għandu: (1) jiżgura li ma jsir l-ebda titjir sakemm ma jiġux issodisfati l-kundizzjonijiet stabbiliti fil-punt (a); (2) jieħu l-passi neċessarji biex jiżgura l-approvazzjoni tiegħu bħala organizzazzjoni ta’ ġestjoni tal-kontinwità tal-ajrunavigabbiltà (“CAMO”) skont l-Anness Vc (Parti-CAMO) jew is-Sottoparti G ta’ dan l-Anness (Parti-M), bħala parti miċ-ċertifikat tal-operatur tal-ajru għall-inġenji tal-ajru li jopera; (3) jieħu l-passi neċessarji biex jiżgura l-approvazzjoni tiegħu skont l-Anness II (Parti-145) jew jikkonkludi kuntratt bil-miktub skont il-punt CAMO.A.315(c) tal-Anness Vc (Parti-CAMO) jew il-punt M.A.708(c) ta’ dan l-Anness (Parti-M) ma’ organizzazzjoni li ġiet approvata skont l-Anness II (Parti-145). (f) Għall-inġenji tal-ajru kumplessi mgħammra b’magna użati għal operazzjonijiet speċjalizzati kummerċjali, għal operazzjonijiet CAT għajr dawk imwettqa minn operaturi tal-ajru li ngħataw il-liċenzja skont ir-Regolament (KE) Nru 1008/2008 jew minn Organizzazzjonijiet tat-Taħriġ Approvati (ATO) u Organizzazzjonijiet tat-Taħriġ Iddikjarati (DTO) kummerċjali msemmija fl-Artikolu 10a tar-Regolament (UE) Nru 1178/2011 (*2), l-operatur għandu jiżgura li: (1) ma jsir l-ebda titjir sakemm ma jiġux issodisfati l-kundizzjonijiet stabbiliti fil-punt (a); (2) il-kompiti assoċjati mal-kontinwità tal-ajrunavigabbiltà jitwettqu minn CAMO approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M); meta l-operatur ma jkunx CAMO approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M), huwa għandu jikkonkludi kuntratt bil-miktub fir-rigward tat-twettiq ta’ dawk il-kompiti skont l-Appendiċi I ta’ dan l-Anness ma’ organizzazzjoni approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M); (3) is-CAMO msemmija fil-punt (2) hi approvata skont l-Anness II (Parti-145) bħala organizzazzjoni biex tikkwalifika għall-ħruġ ta’ approvazzjoni għall-manutenzjoni ta’ inġenji tal-ajru u tal-komponenti għall-installazzjoni fuqhom, jew li s-CAMO tkun ikkonkludiet kuntratt bil-miktub skont il-punt CAMO.A.315(c) tal-Anness Vc (Parti-CAMO) jew il-punt M.A.708(c) ta’ dan l-Anness (Parti-M) ma’ organizzazzjonijiet approvati skont l-Anness II (Parti-145). (g) Għall-inġenji tal-ajru kumplessi mgħammra b’magna mhux inklużi fil-punti (e) u (f), is-sid għandu jiżgura li: (1) ma jsir l-ebda titjir sakemm ma jiġux issodisfati l-kundizzjonijiet stabbiliti fil-punt (a); (2) il-kompiti assoċjati mal-kontinwità tal-ajrunavigabbiltà jitwettqu minn CAMO approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M); meta s-sid ma jkunx CAMO approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M), huwa għandu jikkonkludi kuntratt bil-miktub fir-rigward tat-twettiq ta’ dawk il-kompiti skont l-Appendiċi I ta’ dan l-Anness ma’ organizzazzjoni approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M); (3) is-CAMO msemmija fil-punt (2) hi approvata skont l-Anness II (Parti-145) bħala organizzazzjoni biex tikkwalifika għall-ħruġ ta’ approvazzjoni għall-manutenzjoni ta’ inġenji tal-ajru u tal-komponenti għall-installazzjoni fuqhom, jew li s-CAMO tkun ikkonkludiet kuntratt bil-miktub skont il-punt CAMO.A.315(c) tal-Anness Vc (Parti-CAMO) jew il-punt M.A.708(c) ta’ dan l-Anness (Parti-M) ma’ organizzazzjonijiet approvati skont l-Anness II (Parti-145). (h) Għall-inġenji tal-ajru ħlief dawk kumplessi mgħammra b’magna użati għal operazzjonijiet speċjalizzati kummerċjali, għal operazzjonijiet CAT għajr dawk imwettqa minn operaturi tal-ajru li ngħataw il-liċenzja skont ir-Regolament (KE) Nru 1008/2008 jew minn ATOs u DTOs kummerċjali msemmija fl-Artikolu 10a tar-Regolament (UE) Nru 1178/2011, l-operatur għandu jiżgura li: (1) ma jsir l-ebda titjir sakemm ma jiġux issodisfati l-kundizzjonijiet stabbiliti fil-punt (a); (2) il-kompiti assoċjati mal-kontinwità tal-ajrunavigabbiltà jitwettqu minn CAMO approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M), jew minn organizzazzjoni tal-ajrunavigabbiltà kombinata (“CAO”) approvata skont l-Anness Vd (Parti-CAO); meta l-operatur ma jkunx CAMO approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M), jew CAO approvata skont l-Anness Vd (Parti-CAO), huwa għandu jikkonkludi kuntratt bil-miktub skont l-Appendiċi I ta’ dan l-Anness ma’ CAMO approvata skont l-Anness Vc (Parti-CAMO) jew is-Sottoparti G ta’ dan l-Anness (Parti-M), jew CAO approvata skont l-Anness Vd (Parti-CAO); (3) is-CAMO jew is-CAO msemmija fil-punt (2) hi approvata skont l-Anness II (Parti-145) jew skont is-Sottoparti F ta’ dan l-Anness (Parti-M), jew bħala CAO bi privileġġi ta’ manutenzjoni, jew dik is-CAMO tkun ikkonkludiet kuntratt bil-miktub skont il-punt CAMO.A.315(c) tal-Anness Vc (Parti-CAMO) jew il-punt M.A.708(c) ta’ dan l-Anness (Parti-M) ma’ organizzazzjonijiet approvati skont l-Anness II (Parti-145) jew skont is-Sottoparti F ta’ dan l-Anness (Parti-M) jew l-Anness Vd (Parti-CAO) bi privileġġi ta’ manutenzjoni. (i) Għall-inġenji tal-ajru ħlief dawk kumplessi mgħammra b’magna mhux inklużi fil-punti (e) u (h), jew użati għal operazzjonijiet limitati, is-sid għandu jiżgura li t-titjir iseħħ biss jekk jiġu ssodisfati l-kundizzjonijiet stipulati fil-punt (a). Għal dak l-għan, is-sid għandu: (1) jattribwixxi l-kompiti tal-kontinwità tal-ajrunavigabbiltà msemmija fil-punt M.A.301 lil CAMO jew lil CAO permezz ta’ kuntratt bil-miktub konkluż skont l-Appendiċi I; jew (2) iwettaq dawk il-kompiti hu stess; jew (3) iwettaq dawk il-kompiti hu stess, ħlief il-kompiti tal-iżvilupp u tal-ipproċessar tal-approvazzjoni tal-AMP, u dan biss jekk dawk il-kompiti jitwettqu minn CAMO jew minn CAO permezz ta’ kuntratt limitat konkluż skont il-punt M.A.302.”; (*1) Ir-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi tal-ajru fil-Komunità (ĠU L 293, 31.10.2008, p. 3)." (*2) Ir-Regolament tal-Kummissjoni (UE) Nru 1178/2011 tat-3 ta’ Novembru 2011 li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 311, 25.11.2011, p. 1)." (ii) il-punt (k) huwa sostitwit b’dan li ġej: “(k) Meta inġenju tal-ajru inkluż f’ċertifikat tal-operatur tal-ajru jintuża għal operazzjonijiet mhux kummerċjali jew għal operazzjonijiet speċjalizzati skont il-punt ORO.GEN.310 tal-Anness III jew il-punt NCO.GEN.104 tal-Anness VII tar-Regolament (UE) Nru 965/2012, l-operatur għandu jiżgura li l-kompiti assoċjati mal-kontinwità tal-ajrunavigabbiltà jitwettqu mis-CAMO approvata skont l-Anness Vc (Parti-CAMO) jew skont is-Sottoparti G ta’ dan l-Anness (Parti-M), jew mill-organizzazzjoni tal-ajrunavigabbiltà kombinata (CAO) approvata skont l-Anness Vd (Parti-CAO) tad-detentur taċ-ċertifikat tal-operatur tal-ajru, skont liema minn dawn ikun applikabbli.”; (c) fil-punt M.A.302(c), l-ewwel u t-tieni sentenzi huma sostitwiti b’dan li ġej: “Meta l-kontinwità tal-ajrunavigabbiltà tal-inġenji tal-ajru tkun ġestita minn CAMO jew minn CAO, jew meta jkun hemm kuntratt limitat bejn is-sid u CAMO jew CAO konkluż skont il-punt M.A.201(i)(3), l-AMP u l-emendi tiegħu jistgħu jiġu approvati permezz ta’ proċedura ta’ approvazzjoni indiretta. F’dak il-każ, il-proċedura ta’ approvazzjoni indiretta għandha tiġi stabbilita mis-CAMO jew mis-CAO kkonċernata bħala parti mill-espożizzjoni tal-ġestjoni tal-kontinwità tal-ajrunavigabbiltà (CAME) imsemmija fil-punt CAMO.A.300 tal-Anness Vc jew il-punt M.A.704 ta’ dan l-Anness, jew bħala parti mill-espożizzjoni tal-ajrunavigabbiltà kombinata (“CAE”) imsemmija fil-punt CAO.A.025 tal-Anness Vd u għandha tkun approvata mill-awtorità kompetenti responsabbli għal dik is-CAMO jew is-CAO.”; (d) fil-punt M.A.306, il-punt (b) huwa sostitwit b’dan li ġej: “(b) Il-ħruġ inizjali tas-sistema ta’ reġistrazzjoni teknika tal-inġenji tal-ajru għandu jkun approvat mill-awtorità kompetenti speċifikata fil-punt CAMO.A.105 tal-Anness Vc (Parti-CAMO), jew fil-punt M.1 ta’ dan l-Anness (Parti-M) jew fil-punt CAO.1(1) tal-Anness Vd (Parti-CAO), skont kif ikun applikabbli. Kwalunkwe emenda sussegwenti għal dik is-sistema għandha tkun ġestita skont il-punt CAMO.A.300(c), jew il-punti M.A.704(b) u (c), jew il-punt CAO.A.025(c).”; (e) il-punt M.A.502 huwa kkoreġut kif ġej: (i) l-ewwel sentenza tal-punt (b) hija sostitwita b’dan li ġej: “B’deroga mill-punt (a), meta komponent jitwaħħal fuq l-inġenju tal-ajru, il-manutenzjoni tat-tali komponent tista’ ssir minn organizzazzjoni tal-manutenzjoni tal-inġenji tal-ajru approvata skont is-Sottoparti F ta’ dan l-Anness jew skont l-Anness II (Parti-145) jew l-Anness Vd (Parti-CAO) jew mill-persunal taċ-ċertifikazzjoni msemmi fil-punt M.A.801(b)(1).”; (ii) l-ewwel sentenza tal-punt (d) hija sostitwita b’dan li ġej: “Il-manutenzjoni tal-komponenti msemmija fil-punt (c) tal-punt 21.A.307 tal-Anness I (Parti 21) tar-Regolament (UE) Nru 748/2012, meta l-komponent jitwaħħal fuq l-inġenju tal-ajru jew jitneħħa b’mod temporanju biex jitjieb l-aċċess, għandha ssir minn organizzazzjoni tal-manutenzjoni tal-inġenji tal-ajru approvata skont is-Sottoparti F ta’ dan l-Anness jew skont l-Anness II (Parti-145) jew l-Anness Vd (Parti-CAO), skont kif applikabbli, minn persunal taċ-ċertifikazzjoni msemmi fil-punt M.A.801(b)(1) jew mis-sid li jkun bdot imsemmi fil-punt M.A.801(b)(2).”; (f) fil-punt M.A.503, il-punt (a) huwa sostitwit b’dan li ġej: “(a) Parts installati li jintużaw għal żmien limitat u komponenti installati kkontrollati biż-żmien ma għandhomx jaqbżu l-limitazzjoni approvata kif speċifikata fl-AMP u fl-ADs, ħlief kif previst fil-punt M.A.504(b).”; (g) fil-punt M.A.604(a), il-punt (5) huwa sostitwit b’dan li ġej: “5. lista ta’ persunal taċ-ċertifikazzjoni u, jekk ikun applikabbli, ta’ persunal għar-reviżjoni tal-ajrunavigabbiltà, bl-ambitu tal-approvazzjoni tagħhom, u;”; (h) il-punt M.A.606 huwa kkoreġut kif ġej: (i) il-punt (e) huwa sostitwit b’dan li ġej: “(e) Il-kwalifika tal-persunal kollu involut fir-reviżjonijiet tal-manutenzjoni u tal-ajrunavigabbiltà għandha tintwera u tiġi rreġistrata.”; (ii) il-punt (i) huwa sostitwit b’dan li ġej: “(i) Jekk l-organizzazzjoni twettaq reviżjonijiet tal-ajrunavigabbiltà u toħroġ iċ-ċertifikat korrispondenti tar-reviżjoni tal-ajrunavigabbiltà għal inġenju tal-ajru ELA1 mhux involut f’operazzjonijiet kummerċjali skont il-punt ML.A.903 tal-Anness Vb (Parti-ML), din għandu jkollha persunal tar-reviżjoni tal-ajrunavigabbiltà kwalifikat u awtorizzat li jissodisfa r-rekwiżiti kollha li ġejjin: 1. għandu jkollu awtorizzazzjoni ta’ persunal taċ-ċertifikazzjoni għall-inġenji tal-ajru korrispondenti; 2. għandu jkollu mill-inqas tliet snin esperjenza bħala persunal taċ-ċertifikazzjoni; 3. għandu jkun indipendenti mill-proċess tal-ġestjoni tal-kontinwità tal-ajrunavigabbiltà tal-inġenji tal-ajru li jkunu qed jiġu eżaminati jew għandu jkollu l-awtorità kumplessiva fuq il-proċess tal-ġestjoni tal-kontinwità tal-ajrunavigabbiltà tal-inġenji tal-ajru kompluti li jkunu qed jiġu eżaminati; 4. għandu jkun kiseb l-għarfien tas-Sottoparti C ta’ dan l-Anness (Parti-M) jew tas-Sottoparti C tal-Anness Vb (Parti-ML); 5. għandu jkun kiseb l-għarfien bil-provi tal-proċeduri tal-organizzazzjoni tal-manutenzjoni rilevanti għar-reviżjoni tal-ajrunavigabbiltà u għall-ħruġ taċ-ċertifikat tar-reviżjoni tal-ajrunavigabbiltà; 6. għandu jkun ġie aċċettat formalment mill-awtorità kompetenti wara li jkun wettaq reviżjoni tal-ajrunavigabbiltà taħt is-superviżjoni tal-awtorità kompetenti jew taħt is-superviżjoni tal-persunal tar-reviżjoni tal-ajrunavigabbiltà tal-organizzazzjoni skont proċedura approvata mill-awtorità kompetenti; 7. għandu jkun wettaq mill-inqas reviżjoni tal-ajrunavigabbiltà waħda fl-aħħar perjodu ta’ tnax-il xahar.”; (i) fil-punt M.A.614, il-punti (a) u (b) huma sostitwiti b’dan li ġej: “(a) L-organizzazzjoni approvata tal-manutenzjoni għandha tirreġistra d-dettalji kollha tax-xogħol imwettaq. Ir-rekords meħtieġa li juru li r-rekwiżiti ġew issodisfati għall-ħruġ taċ-ċertifikat ta’ rilaxx għas-servizz inklużi d-dokumenti ta’ rilaxx tas-sottokuntrattur u għall-ħruġ ta’ kwalunkwe ċertifikat tar-reviżjoni tal-ajrunavigabbiltà għandhom jinżammu. (b) L-organizzazzjoni approvata tal-manutenzjoni għandha tipprovdi kopja ta’ kull CRS lis-sid jew lill-operatur tal-inġenji tal-ajru, flimkien ma’ kopja ta’ kwalunkwe rekord dettaljat tal-manutenzjoni assoċjat mal-ħidma mwettqa u li jkun meħtieġ biex tintwera l-konformità mal-punt M.A.305 ta’ dan l-Anness (Parti-M) jew mal-punt ML.A.305 tal-Anness Vb (Parti-ML), skont kif ikun applikabbli.”; (j) fil-punt M.A.614(c), it-tieni sentenza hija sostitwita b’dan li ġej: “Barra minn hekk, għandha żżomm kopja tar-rekords kollha marbuta mal-ħruġ taċ-ċertifikati tar-reviżjoni tal-ajrunavigabbiltà għal tliet snin mid-data tal-ħruġ u għandha tipprovdi kopja tagħhom lil sid l-inġenji tal-ajru.”; (k) fil-punt M.A.618(a), is-sentenzi introduttorji huma sostitwiti b’dan li ġej: “(a) Approvazzjoni għandha tibqa’ valida sal-24 ta’ Settembru 2021, soġġett għal:”; (l) il-punt M.A.704(a) huwa kkoreġut kif ġej: (i) il-punt (1) huwa sostitwit b’dan li ġej: “1. dikjarazzjoni ffirmata mill-maniġer responsabbli li tikkonferma li l-organizzazzjoni f’kull ħin se taħdem skont dan l-Anness (Parti-M) u l-Anness Vb (Parti-ML), skont kif ikun applikabbli;”; (ii) il-punt (7) huwa sostitwit b’dan li ġej: “7. il-proċeduri li jispeċifikaw kif l-organizzazzjoni tiżgura l-konformità ma’ dan l-Anness (Parti-M) u l-Anness Vb (Parti-ML), skont kif ikun applikabbli, u;”; (m) il-punt M.A.706 huwa kkoreġut kif ġej: (i) il-punt (a) huwa sostitwit b’dan li ġej: “(a) L-organizzazzjoni għandha taħtar maniġer responsabbli, li jkollu awtorità korporattiva biex jiżgura li l-attivitajiet kollha ta’ ġestjoni tal-kontinwità tal-ajrunavigabbiltà jkunu jistgħu jiġu ffinanzjati u mwettqa skont dan l-Anness (Parti-M) u l-Anness Vb (Parti-ML), kif ikun applikabbli.”; (ii) il-punt (c) huwa sostitwit b’dan li ġej: “(c) Għandhom jiġu nominati persuna waħda jew grupp ta’ persuni bir-responsabbiltà li jiżguraw li l-organizzazzjoni dejjem tkun konformi mar-rekwiżiti applikabbli tal-ġestjoni tal-kontinwità tal-ajrunavigabbiltà, ir-reviżjoni tal-ajrunavigabbiltà u l-permess għat-titjir ta’ dan l-Anness (Parti-M) u l-Anness Vb (Parti-ML). Finalment, tali persuna/i għandha/għandhom taqa’/jaqgħu taħt l-awtorità tal-maniġer responsabbli.”; (iii) il-punt (i) huwa sostitwit b’dan li ġej: “(i) Għall-organizzazzjonijiet li jestendu ċ-ċertifikati tar-reviżjoni tal-ajrunavigabbiltà skont il-punti M.A.711(a)(4) u M.A.901 ta’ dan l-Anness (Parti-M) jew il-punt ML.A.901(c) tal-Anness Vb (Parti-ML) skont kif ikun applikabbli, l-organizzazzjoni għandha tinnomina persuni awtorizzati biex jagħmlu dan, soġġett għall-approvazzjoni mill-awtorità kompetenti.”; (n) fil-punt M.A.707(a), il-frażi introduttorja hija sostitwita b’dan li ġej: “(a) Sabiex tiġi approvata biex twettaq reviżjonijiet tal-ajrunavigabbiltà u, jekk ikun applikabbli, toħroġ permessi għat-titjir, organizzazzjoni approvata tal-ġestjoni tal-manutenzjoni tal-kontinwità tal-ajrunavigabbiltà għandu jkollha persunal xieraq tar-reviżjoni tal-ajrunavigabbiltà biex joħroġ iċ-ċertifikati jew ir-rakkomandazzjonijiet tar-reviżjoni tal-ajrunavigabbiltà msemmija fis-Sottoparti I tat-Taqsima A tal-Anness I (Parti-M) jew fis-Sottoparti I tat-Taqsima A tal-Anness Vb (Parti-ML) u, jekk ikun applikabbli, biex joħroġ permess għat-titjir skont il-punt M.A.711(c):”; (o) il-punt M.A.708 huwa kkoreġut kif ġej: (i) il-punt (a) huwa sostitwit b’dan li ġej: “(a) L-organizzazzjoni għandha tiżgura li l-ġestjoni kollha tal-kontinwità tal-ajrunavigabbiltà titwettaq skont it-Taqsima A tas-Sottoparti C ta’ dan l-Anness (Parti-M), u t-Taqsima A tas-Sottoparti C tal-Anness Vb (Parti-ML), skont kif applikabbli.”; (ii) il-punt (b) huwa kkoreġut kif ġej: — il-punti (1) u (2) huma sostitwiti b’dan li ġej: “1. tiżgura li jiġi żviluppat u kkontrollat programm ta’ manutenzjoni tal-inġenji tal-ajru li jinkludi kull programm tal-affidabbiltà applikabbli, kif meħtieġ mill-punt M.A.302 ta’ dan l-Anness (Parti-M) jew minn ML.A.302 tal-Anness Vb (Parti-ML), skont kif applikabbli,”; 2. għal inġenji tal-ajru li ma jintużawx minn operaturi tal-ajru li ngħataw il-liċenzja skont ir-Regolament (KE) Nru 1008/2008, tipprovdi kopja tal-programm ta’ manutenzjoni tal-inġenju tal-ajru lis-sid jew lill-operatur responsabbli skont il-punt M.A.201 ta’ dan l-Anness (Parti-M) jew ML.A.201 tal-Anness Vb (Parti-ML), skont kif applikabbli,”; — il-punt (4) huwa sostitwit b’dan li ġej: “4. tiżgura li l-manutenzjoni kollha titwettaq skont il-programm ta’ manutenzjoni approvat u maħruġ skont it-Taqsima A tas-Sottoparti H ta’ dan l-Anness (Parti-M) jew it-Taqsima A tas-Sottoparti H tal-Anness Vb (Parti-ML), skont kif applikabbli,”; (iii) il-punti (c) u (d) huma sostitwiti b’dan li ġej: “(c) Fil-każ ta’ inġenji tal-ajru kumplessi mgħammra b’magna jew inġenji tal-ajru użati għal CAT, jew inġenji tal-ajru użati għal operazzjonijiet kummerċjali speċjalizzati jew għal operazzjonijiet kummerċjali ta’ ATO jew ta’ DTO, meta l-CAMO ma tkunx approvata b’mod xieraq skont l-Anness II (Parti-145) jew is-Sottoparti F ta’ dan l-Anness (Parti-M) jew l-Anness Vd (Parti-CAO), l-organizzazzjoni għandha, f’konsultazzjoni mal-operatur, tistabbilixxi kuntratt ta’ manutenzjoni bil-miktub ma’ organizzazzjoni approvata skont l-Anness II (Parti-145) jew is-Sottoparti F ta’ dan l-Anness (Parti-M) jew l-Anness Vd (Parti-CAO) jew ma’ operatur ieħor, li jiddeskrivi l-funzjonijiet speċifikati fil-punti M.A.301(b), M.A.301(c), M.A.301(f) u M.A.301 (g) ta’ dan l-Anness (Parti-M), jew il-punti ML.A.301(b) sa (e) tal-Anness Vb (Parti-ML), li jiżgura li l-manutenzjoni kollha tiġi finalment imwettqa minn organizzazzjoni tal-manutenzjoni approvata skont l-Anness II (Parti-145) jew is-Sottoparti F ta’ dan l-Anness (Parti-M) jew l-Anness Vd (Parti-CAO) u li jiddefinixxi l-appoġġ tal-funzjonijiet ta’ kwalità msemmija fil-punt M.A.712(b) ta’ dan l-Anness (Parti-M). (d) Minkejja l-punt (c), il-kuntratt jista’ jkun fil-forma ta’ ordnijiet ta’ xogħol individwali indirizzati lill-organizzazzjoni tal-manutenzjoni approvata skont l-Anness II (Parti-145) jew is-Sottoparti F ta’ dan l-Anness (Parti-M) jew l-Anness Vd (Parti-CAO) fil-każ ta’: 1. inġenju tal-ajru li jeħtieġ manutenzjoni bil-linja mhux skedata; 2. manutenzjoni tal-komponenti, inkluża manutenzjoni tal-magni.”; (p) il-punt M.A.709 huwa sostitwit b’dan li ġej: “M.A.709 Dokumentazzjoni (a) L-organizzazzjoni ta’ ġestjoni tal-kontinwità tal-ajrunavigabbiltà għandha żżomm u tuża data kurrenti applikabbli tal-manutenzjoni skont il-punt M.A.401 ta’ dan l-Anness (Parti-M) jew il-punt ML.A.401 tal-Anness Vb (Parti-ML), skont kif applikabbli, għat-twettiq ta’ kompiti tal-ġestjoni tal-kontinwità tal-ajrunavigabbiltà msemmija fil-punt M.A.708 ta’ dan l-Anness (Parti-M). Dik id-data għandha tkun ipprovduta mis-sid jew mill-operatur, sakemm ikun stabbilit kuntratt xieraq ma’ dan is-sid jew operatur. F’każ bħal dan, l-organizzazzjoni ta’ ġestjoni tal-kontinwità tal-ajrunavigabbiltà ikollha bżonn iżżomm dik id-data biss għat-tul tal-kuntratt, minbarra meta meħtieġ mill-punt M.A.714 ta’ dan l-Anness (Parti-M). (b) Għall-inġenji tal-ajru mhux użati minn trasportaturi tal-ajru li ngħataw liċenzja skont ir-Regolament (KE) Nru 1008/2008, l-organizzazzjoni ta’ ġestjoni tal-kontinwità tal-ajrunavigabbiltà approvata tista’ tiżviluppa programmi ta’ manutenzjoni “linji bażi” jew “ġeneriċi”, jew it-tnejn li huma, biex tippermetti l-approvazzjoni inizjali jew l-estensjoni tal-kamp ta’ applikazzjoni ta’ approvazzjoni mingħajr ma jkollha l-kuntratti msemmija fl-Appendiċi I ta’ dan l-Anness (Parti-M), jew fl-Appendiċi I tal-Anness Vb (Parti-ML), skont kif ikun applikabbli. Madankollu, dawk il-programmi ta’ manutenzjoni “linja bażi” u “ġeneriċi” ma jipprekludux il-ħtieġa li jiġi stabbilit Programm ta’ Manutenzjoni tal-Inġenji tal-Ajru xieraq f’konformità mal-punt M.A.302 ta’ dan l-Anness (Parti-M) jew ma’ ML.A.302 tal-Anness Vb (Parti-ML), skont kif applikabbli, fi żmien xieraq qabel l-eżerċizzju tal-privileġġi msemmija fil-punt M.A.711 ta’ dan l-Anness (Parti-M).”; (q) il-punt M.A.710 huwa sostitwit b’dan li ġej: “M.A.710 Reviżjoni tal-ajrunavigabbiltà Meta l-organizzazzjoni approvata skont il-punt M.A.711(b) ta’ dan l-Anness (Parti-M) twettaq reviżjonijiet tal-ajrunavigabbiltà, dawn għandhom jitwettqu skont il-punt M.A.901 ta’ dan l-Anness (Parti-M) jew il-punt ML.A.903 tal-Anness Vb (Parti-ML), skont kif applikabbli.”; (r) il-punt M.A.711 huwa kkoreġut kif ġej: (i) fil-punt (a), il-punt 4 huwa sostitwit b’dan li ġej: “4. testendi, skont il-kundizzjonijiet stabbiliti fil-punt M.A.901(f) ta’ dan l-Anness (Parti-M) jew fil-punt ML.A.901(c) tal-Anness Vb (Parti-ML), skont kif applikabbli, ċertifikat tar-reviżjoni tal-ajrunavigabbiltà li jkun inħareġ mill-awtorità kompetenti jew minn organizzazzjoni jew persuna oħra, skont kif applikabbli;”; (ii) fil-punt (a), jiżdied il-punt 5 li ġej: “5. Tapprova l-AMP, skont il-punt (b)(2) tal-punt ML.A.302, għal inġenji tal-ajru ġestiti skont l-Anness Vb (Parti-ML).”; (iii) fil-punt (b), il-punt (1) huwa sostitwit b’dan li ġej: “1. toħroġ iċ-ċertifikat relatat tar-reviżjoni tal-ajrunavigabbiltà u testendih fi żmien xieraq skont il-kundizzjonijiet stabbiliti fil-punti M.A.901(c)(2) jew M.A.901(e)(2) ta’ dan l-Anness (Parti-M) jew fil-punt ML.A.901(c) tal-Anness Vb (Parti-ML), skont kif applikabbli; u,”; (s) fil-punt M.A.714 il-punt (a) huwa sostitwit b’dan li ġej: “(a) L-organizzazzjoni ta’ ġestjoni tal-kontinwità tal-ajrunavigabbiltà għandha tirreġistra d-dettalji kollha tax-xogħol imwettaq. Ir-rekords meħtieġa skont il-punt M.A.305 ta’ dan l-Anness (Parti-M) jew MLA.305 tal-Anness Vb (Parti-ML), skont kif applikabbli u, jekk applikabbli, il-punt M.A.306 ta’ dan l-Anness (Parti-M), għandhom jinżammu.”; (t) fil-punt M.A.715, is-sentenza introduttorja tal-punt (a) hija sostitwita b’dan li ġej: “(a) Approvazzjoni għandha tibqa’ valida sal-24 ta’ Settembru 2021, sakemm:”; (u) fil-punt M.A.716, il-punti (a) u (b) huma sostitwiti b’dan li ġej: “(a) Sejba tal-livell 1 hi kull nuqqas ta’ konformità sinifikanti mar-rekwiżiti ta’ dan l-Anness (Parti-M) jew l-Anness Vb (Parti-ML), skont kif applikabbli, li tbaxxi l-istandard tas-sikurezza u tipperikola serjament is-sikurezza tat-titjira; (b) Sejba tal-livell 2 hi kull nuqqas ta’ konformità mar-rekwiżiti ta’ dan l-Anness (Parti-M) jew l-Anness Vb (Parti-ML), skont kif applikabbli, li tista’ tbaxxi l-istandard tas-sikurezza u tista’ tipperikola s-sikurezza tat-titjira.”; (v) fil-punt M.A.802 il-punt (a) huwa sostitwit b’dan li ġej: “(a) Ħlief għal komponenti rilaxxati għas-servizz minn organizzazzjoni tal-manutenzjoni approvata skont l-Anness II (Parti-145), CRS għandu jinħareġ malli titlesta kwalunkwe manutenzjoni mwettqa fuq komponent ta’ inġenju tal-ajru skont il-punt M.A.502 ta’ dan l-Anness (Parti-M).”; (w) il-punt M.A.901 huwa kkoreġut kif ġej: (i) fil-punt (c), il-frażi introduttorja hija sostitwita b’dan li ġej: “Għall-inġenji tal-ajru kollha użati mit-trasportaturi tal-ajru li ngħataw il-liċenzja skont ir-Regolament (KE) Nru 1008/2008, u għall-inġenji tal-ajru b’MTOM ta’ aktar minn 2 730 kg li jkunu f’ambjent ikkontrollat, l-organizzazzjoni msemmija fil-punt (b)(1) li tiġġestixxi l-kontinwità tal-ajrunavigabbiltà tal-inġenju tal-ajru, f’konformità mal-punt CAMO.A.125(e) tal-Anness Vc jew mal-punt M.A.711(b) ta’ dan l-Anness jew mal-punt CAO.A.095(c)(1) tal-Anness Vd, skont kif applikabbli, u soġġett għall-konformità mal-punt (j), tista’:”; (ii) fil-punt (e), il-frażi introduttorja hija sostitwita b’dan li ġej: “Għall-inġenji tal-ajru mhux użati mit-trasportaturi tal-ajru li ngħataw il-liċenzja skont ir-Regolament (KE) Nru 1008/2008, u għall-inġenji tal-ajru b’MTOM ta’ 2 730 kg u inqas, kwalunkwe CAMO jew CAO magħżula mis-sid jew mill-operatur, f’konformità mal-punt CAMO.A.125(e) tal-Anness Vc jew mal-punt M.A.711(b) ta’ dan l-Anness jew mal-punt CAO.A.095(c) tal-Anness Vd, skont kif applikabbli, u soġġett għall-konformità mal-punt (j), tista’:”; (x) fil-punt M.B.104(d), il-punt 3 huwa sostitwit b’dan li ġej: “rakkomandazzjonijiet tar-reviżjoni tal-ajrunavigabbiltà maħruġa mis-CAO jew mis-CAMO;”; (y) fil-punt M.B.105, il-punt (a) huwa sostitwit b’dan li ġej: “(a) Sabiex jikkontribwixxu għat-titjib fis-sikurezza tal-ajru, l-awtoritajiet kompetenti għandhom jipparteċipaw fi skambju reċiproku ta’ kull informazzjoni meħtieġa skont l-Artikolu 72 tar-Regolament (UE) 2018/1139.”; (z) fil-punt M.B.301, il-punt (c) huwa sostitwit b’dan li ġej: “(c) Fil-każ ta’ approvazzjoni indiretta kif previst fil-punt M.A.302(c), l-awtorità kompetenti għandha tapprova l-proċedura ta’ approvazzjoni tal-AMP tas-CAO jew tas-CAMO permezz tal-espożizzjoni ta’ dik l-organizzazzjoni msemmija fil-punt CAO.A.025 tal-Anness Vd, fil-punt M.A.704 ta’ dan l-Anness, jew fil-punt CAMO.A.300 tal-Anness Vc, skont kif applikabbli.”; (aa) il-punt M.B.302 huwa sostitwit b’dan li ġej: “M.B.302 Eżenzjonijiet L-eżenzjonijiet kollha mogħtija skont l-Artikolu 71 tar-Regolament (UE) 2018/1139 għandhom jiġu rreġistrati u jinżammu mill-awtorità kompetenti.”; (bb) fil-punt M.B.305, il-punt (b) huwa sostitwit b’dan li ġej: “(b) Biex l-organizzazzjoni tkun tista’ timplimenta tibdiliet fis-sistema ta’ reġistrazzjoni teknika tal-inġenju tal-ajru mingħajr approvazzjoni minn qabel mill-awtorità kompetenti, l-awtorità kompetenti għandha tapprova l-proċedura rilevanti msemmija fil-punt CAMO.A.300(c) tal-Anness Vc, jew il-punt M.A.704(c) ta’ dan l-Anness jew il-punt CAO.A.025(c) tal-Anness Vd”; (cc) il-punt M.B.703 huwa sostitwit b’dan li ġej: “M.B.703 Ħruġ tal-approvazzjoni (a) L-awtorità kompetenti għandha toħroġ lill-applikant ċertifikat ta’ approvazzjoni tal-Formola 14-MG tal-EASA (l-Appendiċi VI ta’ dan l-Anness) li jinkludi t-termini tal-approvazzjoni, meta l-organizzazzjoni ta’ ġestjoni tal-kontinwità tal-ajrunavigabbiltà hija f’konformità mat-Taqsima A tas-Sottoparti G ta’ dan l-Anness (Parti M). (b) L-awtorità kompetenti għandha tindika l-validità tal-approvazzjoni fuq iċ-ċertifikat tal-approvazzjoni tal-Formola 14-MG tal-EASA. (c) In-numru ta’ referenza għandu jkun inkluż fuq iċ-ċertifikat tal-approvazzjoni tal-Formola 14-MG b’mod speċifikat mill-Aġenzija. (d) Fil-każ tat-trasportaturi tal-ajru li ngħataw liċenzja, skont ir-Regolament (KE) Nru 1008/2008, l-informazzjoni fil-Formola 14-MG tal-EASA se tiġi inkluża fuq iċ-ċertifikat tal-operatur tal-ajru.”; (dd) fil-punt M.B.705(a), il-frażi introduttorja hija sostitwita b’dan li ġej: “(a) Meta matul l-awditi jew permezz ta’ mezzi oħra, tinstab evidenza li turi n-nuqqas ta’ konformità ma’ rekwiżit stabbilit f’dan l-Anness (Parti-M) jew l-Anness Vb (Parti-ML), skont kif applikabbli, l-awtorità kompetenti għandha tieħu l-azzjonijiet li ġejjin:”; (ee) fil-punt M.B.706, il-punt (c) huwa sostitwit b’dan li ġej: “(c) Għal kwalunkwe bidla fl-espożizzjoni tal-ġestjoni tal-kontinwità tal-ajrunavigabbiltà: 1. Fil-każ ta’ approvazzjoni diretta tat-tibdiliet skont il-punt M.A.704(b) ta’ dan l-Anness (Parti-M), l-awtorità kompetenti għandha tivverifika li l-proċeduri speċifikati fl-espożizzjoni huma konformi ma’ dan l-Anness (Parti-M) jew mal-Anness Vb (Parti-ML), skont kif applikabbli, qabel ma tinnotifika b’mod formali lill-organizzazzjoni approvata dwar l-approvazzjoni. 2. Fil-każ li tintuża proċedura ta’ approvazzjoni indiretta għall-approvazzjoni tat-tibdiliet skont il-punt M.A.704(c) ta’ dan l-Anness (Parti-M), l-awtorità kompetenti għandha tiżgura dan kollu li ġej: (i) li t-tibdiliet jibqgħu minuri; (ii) li jkollha kontroll xieraq fuq l-approvazzjoni tat-tibdiliet biex tiżgura li dawn jibqgħu konformi mar-rekwiżiti ta’ dan l-Anness (Parti-M) jew tal-Anness Vb (Parti-ML), skont kif applikabbli.”; (ff) l-Appendiċi III huwa kkoreġut kif ġej: (i) Il-frażi ta’ ċertifikazzjoni tal-Formola 15b tal-EASA hija sostitwita b’dan li ġej: “Skont ir-Regolament (UE) 2018/1139 tal-Parlament Ewropew u tal-Kunsill, l-organizzazzjoni li ġejja, approvata skont it-Taqsima A tal-Anness Vc (Parti-CAMO) jew it-Taqsima A tas-Sottoparti G tal-Anness I (Parti-M) jew it-Taqsima A tal-Anness Vb (Parti-CAO) tar-Regolament tal-Kummissjoni (UE) Nru 1321/2014, [L-ISEM U L-INDIRIZZ TAL-ORGANIZZAZZJONI APPROVATA] [IR-REFERENZA TAL-APPROVAZZJONI] b’dan tiċċertifika li wettqet reviżjoni tal-ajrunavigabbiltà skont il-punt M.A.901 tal-Anness I tar-Regolament tal-Kummissjoni (UE) Nru 1321/2014 għall-inġenju tal-ajru li ġej:”; (ii) ir-referenza għall-ħruġ tal-Formola 15b tal-EASA hija sostitwita bi “Verżjoni 6”; (gg) it-tabella fil-punt 13 tal-Appendiċi IV hija kkoreġuta kif ġej: (i) il-kaxxi li jikkorrispondu għall-klassifikazzjoni A2 huma sostitwiti b’dan li ġej: “KLASSI KLASSIFIKAZZJONI LIMITAZZJONI BAŻI LINJA INĠENJI TAL-AJRU A2 Ajruplani ta’ 5 700 kg u inqas [Għandu jiddikjara l-manifattur tal-ajruplan jew il-grupp jew is-serje jew it-tip u/jew il-kompiti ta’ manutenzjoni] Eżempju: DHC-6 Serje Twin Otter Indika jekk il-ħruġ ta’ ċertifikati tar-reviżjoni tal-ajrunavigabbiltà huwiex awtorizzat jew le [IVA/LE] (*) [IVA/LE] (*)”; (ii) il-kaxxi li jikkorrispondu għall-klassifikazzjoni A4 huma sostitwiti b’dan li ġej: “KLASSI KLASSIFIKAZZJONI LIMITAZZJONI BAŻI LINJA INĠENJI TAL-AJRU A4 Inġenju tal-ajru għajr A1, A2, u A3 [Għandu jiddikjara l-kategorija (glider, ballun tal-ajru, ġifen tal-ajru, eċċ.), il-manifattur jew il-grupp jew is-serje jew it-tip u/jew il-kompitu/i ta’ manutenzjoni] Indika jekk il-ħruġ ta’ ċertifikati tar-reviżjoni tal-ajrunavigabbiltà huwiex awtorizzat jew le [IVA/LE] (*) [IVA/LE] (*)”; (hh) l-Appendiċi V huwa sostitwit b’dan li ġej: “Appendiċi V Ċertifikat tal-Organizzazzjoni tal-Manutenzjoni msemmi fl-Anness I (Parti-M) Sottoparti F – Formola 3 tal-EASA-MF Paġna 1 minn 2 [STAT MEMBRU (*)] Stat Membru tal-Unjoni Ewropea (**) ĊERTIFIKAT TAL-ORGANIZZAZZJONI TAL-MANUTENZJXONI Referenza: [KODIĊI TAL-ISTAT MEMBRU (*)].MF.[XXXX] Skont ir-Regolament (UE) 2018/1139 tal-Parlament Ewropew u tal-Kunsill u skont ir-Regolament tal-Kummissjoni (UE) Nru 1321/2014 u soġġett għall-kundizzjonijiet speċifikati hawn taħt, l-[AWTORITÀ KOMPETENTI TAL-ISTAT MEMBRU (*)] b’dan tiċċertifika: [L-ISEM U L-INDIRIZZ TAL-KUMPANIJA] bħala organizzazzjoni ta’ manutenzjoni f’konformità mat-Taqsima A tas-Sottoparti F tal-Anness I (Parti-M) tar-Regolament tal-Kummissjoni (UE) Nru 1321/2014, approvata biex twettaq manutenzjoni tal-prodotti, tal-partijiet u tat-tagħmir elenkati fit-termini tal-approvazzjoni mehmuża u biex toħroġ ċertifikati relatati mar-rilaxx tas-servizz bl-użu tar-referenzi ta’ hawn fuq u, meta stipulat, ċertifikati tar-reviżjoni tal-ajrunavigabbiltà wara reviżjoni tal-ajrunavigabbiltà kif speċifikat fil-punt ML.A.903 tal-Anness Vb (Parti-ML) tar-Regolament tal-Kummissjoni (UE) Nru 1321/2014 għal dawk l-inġenji tal-ajru elenkati fit-termini tal-approvazzjoni mehmuża. KUNDIZZJONIJIET: 1. Dan iċ-ċertifikat hu limitat għal dak li hemm speċifikat fit-taqsima tal-ambitu tax-xogħol tal-manwal tal-organizzazzjoni approvata tal-manutenzjoni kif imsemmi fis-Sottoparti F tat-T tal-Anness I (Parti-M) tar-Regolament tal-Kummissjoni (UE) Nru 1321/2014; u 2. Dan iċ-ċertifikat jeħtieġ konformità mal-proċeduri speċifikati fil-manwal tal-organizzazzjoni approvata tal-manutenzjoni; u 3. Dan iċ-ċertifikat ikun validu filwaqt li l-organizzazzjoni approvata tal-manutenzjoni tibqa’ konformi mal-Anness I (Parti-M) u l-Anness Vb (Parti-ML) tar-Regolament tal-Kummissjoni (UE) Nru 1321/2014. 4. Soġġett għall-konformità mal-kundizzjonijiet imsemmija, dan iċ-ċertifikat għandu jibqa’ validu sal-24 ta’ Settembru 2021 sakemm iċ-ċertifikat ma jiġix ċedut, sostitwit, sospiż jew revokat qabel dik id-data. Id-data tal-ħruġ oriġinali: … Id-data ta’ din ir-reviżjoni: … Nru tar-reviżjoni: … Firma: … Għall-awtorità kompetenti: [AWTORITÀ KOMPETENTI TAL-ISTAT MEMBRU (*)] Formola 3-MF tal-EASA Verżjoni 5 (*) Jew “EASA”, jekk l-EASA hi l-awtorità kompetenti. (**) Ħassar meta ma jkunx Stat Membru tal-UE jew meta jkun l-EASA. Paġna 2 minn 2 TERMINI TAL-APPROVAZZJONI TAL-ORGANIZZAZZJONI TAL-MANUTENZJONI Referenza: [KODIĊI TAL-ISTAT MEMBRU (*)].MF.XXXX Organizzazzjoni: [L-ISEM U L-INDIRIZZ TAL-KUMPANIJA] KLASSI KLASSIFIKAZZJONI LIMITAZZJONI INĠENJU TAL-AJRU (**) (***) (****) (***) (****) MAGNI (**) (***) (***) (***) (***) KOMPONENTI GĦAJR MAGNI JEW APUs KOMPLUTI (**) (***) (***) (***) (***) (***) (***) (***) (***) (***) (***) (***) (***) SERVIZZI SPEĊJALIZZATI (**) (***) (***) (***) (***) Dawn it-termini tal-approvazzjoni huma limitati għall-prodotti, għall-partijiet u għat-tagħmir, u għall-attivitajiet speċifikati fit-taqsima tal-ambitu tax-xogħol tal-manwal tal-organizzazzjoni approvata tal-manutenzjoni. Referenza tal-manwal tal-organizzazzjoni tal-manutenzjoni: … Id-data tal-ħruġ oriġinali: … Id-data tal-aħħar reviżjoni approvata: … Nru tar-reviżjoni: … Firma: … Għall-awtorità kompetenti: [AWTORITÀ KOMPETENTI TAL-ISTAT MEMBRU (*)] Verżjoni 5 tal-Formola 3-MF tal-EASA (*) Jew “EASA”, jekk l-EASA hi l-awtorità kompetenti. (**) Ħassar kif ikun xieraq jekk l-organizzazzjoni mhijiex approvata. (***) Imla bil-klassifikazzjoni u bil-limitazzjoni xierqa. (****) Imla bil-limitazzjoni xierqa u ddikjara jekk il-ħruġ taċ-ċertifikati tar-reviżjoni tal-ajrunavigabbiltà hux awtorizzat jew le (possibbli biss għall-inġenji tal-ajru ELA1 mhux involuti f’operazzjonijiet kummerċjali meta l-organizzazzjoni twettaq ir-reviżjoni tal-ajrunavigabbiltà flimkien mal-ispezzjoni annwali li tinsab fl-AMP).; (ii) l-Appendiċi VI jiddaħħal kif ġej: “Appendiċi VI Ċertifikat tal-organizzazzjoni ta’ ġestjoni tal-kontinwità tal-ajrunavigabbiltà msemmi fis-Sottoparti G tal-Anness I (Parti-M) – Formola 14-MG tal-EASA [STAT MEMBRU (*)] Stat Membru tal-Unjoni Ewropea (**) ĊERTIFIKAT TAL-ORGANIZZAZZJONI TA’ ĠESTJONI TAL-KONTINWITÀ TAL-AJRUNAVIGABBILTÀ Referenza: [KODIĊI TAL-ISTAT MEMBRU (*)].MG.XXXX (ref. AOC XX.XXXX) Skont ir-Regolament (UE) 2018/1139 tal-Parlament Ewropew u tal-Kunsill u skont ir-Regolament tal-Kummissjoni (UE) Nru 1321/2014, attwalment fis-seħħ u soġġett għall-kundizzjonijiet speċifikati hawn taħt, il-[L-AWTORITÀ KOMPETENTI TAL-ISTAT MEMBRU (*)] b’dan tiċċertifika: [L-ISEM U L-INDIRIZZ TAL-KUMPANIJA] bħala organizzazzjoni ta’ ġestjoni tal-kontinwità tal-ajrunavigabbiltà f’konformità mas-Sottoparti G tat-Taqsima A tal-Anness I (Parti-M) tar-Regolament (UE) Nru 1321/2014, approvata biex tiġġestixxi l-kontinwità tal-ajrunavigabbiltà tal-inġenji tal-ajru elenkati fit-termini tal-approvazzjoni mehmuża u, fejn ikun stipulat, biex toħroġ rakkomandazzjonijiet u ċertifikati ta’ reviżjoni tal-ajrunavigabbiltà wara reviżjoni tal-ajrunavigabbiltà kif speċifikat fil-punt M.A.901 tal-Anness I (Parti-M) jew fil-punt ML.A.901 tal-Anness Vb (Parti-ML), u, fejn ikun stipulat, biex toħroġ permessi għat-titjir kif speċifikat fil-punt M.A.711(c) tal-Anness I (Parti-M) tal-istess Regolament. KUNDIZZJONIJIET 1. Dan iċ-ċertifikat huwa limitat għal dak speċifikat fl-ambitu tat-taqsima tax-xogħol tal-espożizzjoni tal-ġestjoni tal-kontinwità tal-ajrunavigabbiltà approvata kif imsemmi fis-Sottoparti G tat-Taqsima A tal-Anness I (Parti-M) tar-Regolament (UE) Nru 1321/2014. 2. Dan iċ-ċertifikat jeħtieġ konformità mal-proċeduri speċifikati fl-espożizzjoni tal-ġestjoni tal-kontinwità tal-ajrunavigabbiltà approvata skont is-Sottoparti G tal-Anness I (Parti-M) tar-Regolament (UE) Nru 1321/2014. 3. Dan iċ-ċertifikat ikun validu filwaqt li l-organizzazzjoni ta’ ġestjoni tal-kontinwità tal-ajrunavigabbiltà approvata tibqa’ f’konformità mal-Anness I (Parti-M) u, jekk ikun applikabbli, mal-Anness Vb (Parti-ML) tar-Regolament (UE) Nru 1321/2014. 4. Fejn l-organizzazzjoni ta’ ġestjoni tal-kontinwità tal-ajrunavigabbiltà tikkuntratta skont is-Sistema ta’ Kwalità tagħha s-servizz ta’ organizzazzjoni jew ta’ diversi organizzazzjonijiet, dan iċ-ċertifikat jibqa’ validu bil-kundizzjoni li din/dawn l-organizzazzjoni(jiet) tissodisfa/jissodisfaw l-obbligi kuntrattwali applikabbli. 5. Soġġett għall-konformità mal-kundizzjonijiet 1 sa 4 ta’ hawn fuq, dan iċ-ċertifikat għandu jibqa’ validu sal-24 ta’ Settembru 2021, sakemm iċ-ċertifikat ma jkunx preċedentement ġie ċedut, sostitwit, sospiż jew revokat. Jekk din il-formula tintuża wkoll għat-trasportaturi tal-ajru li ngħataw liċenzja, skont ir-Regolament (KE) Nru 1008/2008, in-numru taċ-Ċertifikat tal-Operatur tal-Ajru (AOC) għandu jiżdied mar-referenza, flimkien man-numru standard, u l-kundizzjoni 5 għandha tiġi sostitwita b’dawn il-kundizzjonijiet żejda 6, 7 u 8 li ġejjin: 6. Dan iċ-ċertifikat ma jikkostitwixxix awtorizzazzjoni għat-tħaddim tat-tipi ta’ inġenji tal-ajru msemmija fil-kundizzjoni 1. L-awtorizzazzjoni biex jitħaddmu l-inġenju tal-ajru hi l-AOC. 7. It-terminazzjoni, is-sospensjoni jew ir-revoka tal-AOC awtomatikament tinvalida dan iċ-ċertifikat fir-rigward tar-reġistrazzjonijiet tal-inġenji tal-ajru speċifikati fl-AOC, sakemm ma jiġix iddikjarat espliċitament mod ieħor mill-awtorità kompetenti. 8. Soġġett għall-konformità mal-kundizzjonijiet 1 sa 4, 6 u 7, dan iċ-ċertifikat għandu jibqa’ validu sal-24 ta’ Settembru 2021, sakemm iċ-ċertifikat ma jkunx preċedentement ġie ċedut, sostitwit, sospiż jew revokat. Id-data tal-ħruġ oriġinali: … Firma: … Id-data ta’ din ir-reviżjoni: … Nru tar-reviżjoni: … Għall-Awtorità Kompetenti: [AWTORITÀ KOMPETENTI TAL-ISTAT MEMBRU (*)] Paġna 1 minn 2 Verżjoni 5 tal-Formola 14-MG tal-EASA Paġna 2 minn 2 TERMINI TAL-APPROVAZZJONI TAL-ORGANIZZAZZJONI TA’ ĠESTJONI TAL-KONTINWITÀ TAL-AJRUNAVIGABBILTÀ Referenza: [KODIĊI TAL-ISTAT MEMBRU (*)].MG.XXXX (ref. AOC XX.XXXX) Organizzazzjoni: [L-ISEM U L-INDIRIZZ TAL-KUMPANIJA] It-tip/serje/grupp ta’ inġenju tal-ajru Reviżjoni tal-ajrunavigabbiltà awtorizzata Permessi għat-titjir awtorizzati Organizzazzjoni(jiet) li taħdem/jaħdmu b’sistema ta’ kwalità [IVA/LE] (***) [IVA/LE] (***) [IVA/LE] (***) [IVA/LE] (***) [IVA/LE] (***) [IVA/LE] (***) [IVA/LE] (***) [IVA/LE] (***) Dawn it-termini tal-approvazzjoni huma limitati għal dak li hemm speċifikat fl-ambitu tax-xogħol li jinsab fit-taqsima tal-Espożizzjoni tal-Ġestjoni tal-Kontinwità tal-Ajrunavigabbiltà approvata … Referenza tal-Espożizzjoni tal-Ġestjoni tal-Kontinwità tal-Ajrunavigabbiltà: … Id-data tal-ħruġ oriġinali: … Firma: … Id-data ta’ din ir-reviżjoni: … Nru tar-reviżjoni: … Għall-Awtorità Kompetenti: [L-AWTORITÀ KOMPETENTI TAL-ISTAT MEMBRU *] Verżjoni 5 tal-Formola 14-MG tal-EASA (*) Jew l-EASA, jekk l-EASA hi l-awtorità kompetenti. (**) Ħassar meta ma jkunx Stat Membru tal-UE jew meta jkun l-EASA. (***) Ħassar kif xieraq jekk l-organizzazzjoni mhix approvata.; (jj) fl-Appendiċi VIII, il-punt (a)(3) huwa sostitwit b’dan li ġej: “3. Is-sid li jkun bdot (jew is-CAMO jew is-CAO kkuntrattata tiegħu) huwa responsabbli għall-identifikazzjoni tal-kompiti tas-sid li jkun bdot skont dawn il-prinċipji bażiċi fil-programm ta’ manutenzjoni u għall-iżgurar li d-dokument jiġi aġġornat fil-ħin.”;